Temeljem članka 17. stavak 1. podstavak 1. Zakona o sustavu civilne zaštite (Narodne novine broj 82/15.), te članka 35. Statuta Grada Ivanić-Grada (Službeni glasnik Grada Ivanić-Grada broj 2/14), Gradsko vijeće Grada Ivanić-Grada na svojoj \_\_\_\_. sjednici održanoj dana\_\_\_\_\_\_\_.2017. godine, donijelo je

**GODIŠNJI PLAN RAZVOJA SUSTAVA CIVILNE**

**ZAŠTITE NA PODRUČJU**

**GRADA IVANIĆ\_GRADA ZA 2017. GODINU S FINANCIJSKOM UČINCIMA ZA TROGODIŠNJE RAZDOBLJE**

**UVOD**

Zakonom o sustavu civilne zaštite („Narodne novine“ broj 82/2015.) određeno je da sustav civilne zaštite obuhvaća mjere i aktivnosti ( preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Također je definirano da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje.

Na temelju Analize o stanju sustava civilne zaštite na području Grada Ivanić-Grada u 2016. g. , a sukladno razmjeru opasnosti, prijetnji i posljedicama većih nesreća i katastrofa, utvrđenih Izmjenama i dopunama Procjene ugroženosti stanovništva, materijalnih i kulturnih dobara i okoliša od djelovanja prirodnih i tehničko tehnoloških katastrofa i velikih nesreća za područje Grada Ivanić-Grada (usvojenih na 29.sjednici Gradskog vijeća Grada Ivanić-Grada 17.05.2016. (KLASA:021-05/16-01/3, URBROJ:238/10-01/13-16-1) s ciljem zaštite i spašavanja ljudi, materijalnih dobara te okoliša kao i ravnomjernog razvoja svih nositelja sustava civilne zaštite donosi se Godišnji plan razvoja sustava civilne zaštite na području Grada Ivanić-Grada za 2017. godinus financijskom učincima za trogodišnje razdoblje. (u daljnjem tekstu: Godišnji plan).

Ostvarenje ovog Godišnjeg plana povezano je s ostvarenjem financijskih sredstava u Proračunu Grada koja će se odvojiti za operativne snage u sustavu civilne zaštite.

**PLANIRANJE CIVILNE ZAŠTITE I IZRADA PLANSKIH DOKUMENATA TE DONOŠENJE ODLUKA U SKLADU SA ZAKONOM O SUSTAVU CIVILNE ZAŠTITE I PROVEDBENIM AKTIMA**

U skladu s člankom 17.Zakona o sustavu civilne zaštite (NN broj 82/15) i člankom 8.Pravilnika o smjernicama za izradu procjena rizika od katastrofa i velikih nesreća za područje republike Hrvatske i jedinica lokalne i područne (regionalne) samouprave (NN broj 65/16), gradonačelnik kao nositelj izrade Procjene rizika od velikih nesreća za Grad Ivanić-Grad donijeti će do rujna 2017.g:

Odluku o izradi Procjene rizika od velikih nesreća za Grad Ivanić-Grad

Odluku o sklapanju ugovora s ovlaštenom pravnom osobom za obavljanje prve grupe stručnih poslova u području planiranja civilne zaštite, u svojstvu konzultanta, koje obuhvaća izradu sljedećih planskih dokumenata:

-Plan djelovanja civilne zaštite Grada Ivanić-Grada

-Procjena rizika od velikih nesreća za Grad Ivanić-Grad

Do donošenja planskih dokumenta i odluka u skladu sa Zakonom o sustavu civilne zaštite i provedbenim aktima, u Gradu Ivanić-Gradu ostaju na snazi sljedeći dokumenti doneseni na temelju Zakona o zaštiti i spašavanju:

- Odluka o osnivanju i ustroju postrojbi civilne zaštite

- Odluka o broju i razmještaju povjerenika civilne zaštite Grada Ivanić-Grada

- Odluka o određivanju operativnih snaga zaštite i spašavanja na području Grada

Ivanić-Grada

- Odluka o određivanju pravnih osoba od interesa za zaštitu i spašavanje na

području Grada Ivanić-Grada

- Zaključak o usvajanju Izmjena i dopuna Procjene ugroženosti stanovništva,

materijalnih i kulturnih dobara i okoliša od djelovanja prirodnih i tehničko-

tehnoloških katastrofa i velikih nesreća za područje Grada Ivanić-Grada

- Plan zaštite i spašavanja Grada Ivanić-Grada

- Plan civilne zaštite Grada Ivanić-Grada

Godišnji plan razvoja sustava civilne zaštite odnosi se na sljedeće operativne snage sustava civilne zaštite na području Grada Ivanić-Grada:

**1.STOŽER CIVILNE ZAŠTITE GRADA IVANIĆ-GRADA**

Stožer civilne zaštite Grada Ivanić-Grada, kao stručno, operativno i koordinacijsko tijelo za provođenje mjera i aktivnosti civilne zaštite u velikim nesrećama, održati će sjednice prema ukazanoj potrebi.

Članovi stožera civilne zaštite dužni su završiti osposobljavanje koje provodi Državna uprava prema Programu osposobljavanja članova stožera civilne zaštite koji donosi čelnik Državne uprave, u roku od godinu dana od imenovanja u stožer civilne zaštite.

**2.OPERATIVNE SNAGE VATROGASTVA**

Vatrogasna postrojba Grada Ivanić-Grada je okosnica ukupnog sustava civilne zaštite na području Grada u 2017. godini te najznačajnija operativna snaga sustava civilne zaštite - u spremnosti 24 sata dnevno.

U cilju spremnosti i brzog djelovanja Vatrogasne postrojbe za 2017. godinu nastaviti s kontinuiranom edukacijom zaposlenika VP-a za moguće opasnosti u cestovnom i željezničkom prometu, mogućim akcidentima, poplavama i slično.

Potrebno je izvršiti opremanje, osposobljavanje i usavršavanje prema planovima zaštite od požara u Vatrogasnoj postrojbi te u DVD-ima s područja Grada.

Provesti posebna usavršavanja zaposlenika VP: pružanje prve pomoći, usavršavanje za rad hidrauličnim alatima, u prometnim intervencijama, radovima na vodi, intervencijama u slučaju potresa

Potrebno je nastaviti s daljnjim razvojem dobrovoljnog vatrogastva sukladno njihovim vlastitim programima i razvojnim projektima, te kontinuirano provoditi njihovo osposobljavanje i održati vatrogasne vježbe na požarnim rajonima.

U području rada sa članstvom DVD-a posebnu pažnju potrebno je posvetiti vatrogasnoj mladeži, kao potencijalnim budućim operativnim vatrogascima.

Sredstva za decentralizirano financiranje redovne djelatnosti Vatrogasne postrojbe Grada, kao i sredstva za financiranje dobrovoljnih vatrogasnih društva planiraju se temeljem članka 43.-45. Zakona o vatrogastvu.

**3.OPERATIVNE SNAGE HRVATSKOG CRVENOG KRIŽA - GRADSKO**

**DRUŠTVO CRVENOG KRIŽA IVANIĆ-GRAD**

Kao temeljna operativna snaga sustava civilne zaštite u velikim nesrećama i

katastrofama koja izvršava obveze u sustavu civilne zaštite u skladu s posebnim

propisima kojima se uređuje područje djelovanja Hrvatskog Crvenog križa,

Gradsko društvo Crvenog križa Ivanić-Grad je planskim dokumentima Grada

Ivanić-Grada utvrđeno kao operativna snaga u sustavu civilne zaštite Grada

Ivanić-Grada te se u 2017.g.planira nastaviti financirati obveze koje GDCK Ivanić-

Grad izvršava sustavu civilne zaštite sukladno Zakonu .

**4. POSTROJBE CIVILNE ZAŠTITE, POVJERENICI CIVILNE ZAŠTITE,**

**Postrojba civilne zaštite opće namjene**

Sukladno Procjeni rizika od velikih nesreća za Grad Ivanić-Grad i sukladno Planu djelovanja civilne zaštite Grada Ivanić-Grada, a u skladu sa člankom 16. Stavak 2. i člankom 33. Zakona o sustavu civilne zaštite, utvrditi daljnju opravdanost potrebe za dodatnim postrojbama civilne zaštite, koje su u Gradu Ivanić-Gradu bile osnovane temeljem Procjene ugroženosti stanovništva,materijalnih i kulturnih dobara i okoliša od djelovanja prirodnih i tehničko- tehnoloških katastrofa i velikih nesreća za područje Grada Ivanić-Grada.

**Povjerenike civilne zaštite** potrebno je, nakon provođenja postupaka raspoređivanja na te poslove, upoznati s dužnostima u skladu s člankom 34.Zakonom o sustavu civilne zaštite („Narodne novine“ broj 82/2015) a prije svega sa

- Djelovanjem sustava civilne zaštite i načelima sustava civilne zaštite

- Obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite

- Obavezama povjerenika civilne zaštite u izvršavanju njihovih zadaća

**5.UDRUGE GRAĐANA OD INTERESA ZA SUSTAV CIVILNE ZAŠTITE**

Udruge građana koje nemaju javne ovlasti a Planom zaštite i spašavanja i Planom

civilne zaštite Grada Ivanić-Grada su utvrđene kao udruge od interesa za zaštitu i

spašavanje te su kao takve i od interesa su za sustav civilne zaštite Grada Ivanić-

Grada predstavljaju pričuvni dio operativnih snaga sustava civilne zaštite Grada

Ivanić-Grada :

Radioklub „Ivanić“,Omladinska 30, Ivanić-Grad,

LD"Prepelica",Vulinčeva 29,Ivanić-Grad,

LD "Srna" Trebovec, Dugoselska 19, Breška Zelina,

LD "Fazan" Topolje,Vulinčeva 113, Ivanić-Grad i

Lovačko društvo "Šljuka",Opatinec ,Tarno 3,Ivanić- Grad,

U 2017. godini iste trebaju nastaviti sa stručnim osposobljavanjem svojih članova

za provođenje pojedinih mjera i aktivnosti sustava civilne zaštite.

Sa udrugama je potrebno sporazumom utvrditi zadaće u sustavu civilne zaštite i

uvjete pod kojima se uključuju u provedbu mjera i aktivnosti sustava civilne zaštite

(dodatno financiranje).

Prilikom izrade planskih dokumenata –procjene rizika od velikih nesreća za Grad

preispitati postojeće te planirati i utvrditi i druge udruge građana od interesa za

sustav civilne zaštite Grada Ivanić-Grada (Odred izviđača Dabar Ivanić-Grad, DPP

Ivanić-Grad, Kinološka udruga Ivanić-Grad, Aeroklub Ivanić-Grad.

Za potrebe pripravnosti i reagiranja kod velikih nesreća i katastrofa Grad Ivanić-

Grad organizirati će po potrebi i sudjelovanje volontera radi provođenja mjera i

aktivnosti u sustavu civilne zaštite.

**6.KOORDINATOR NA LOKACIJI**

Koordinator na lokaciji procjenjuje situaciju i njezine posljedice na terenu te u

suradnji s mjerodavnim stožerom civilne zaštite usklađuje djelovanje operativnih

snaga sustava civilne zaštite.

Koordinatora na lokaciji, sukladno specifičnostima izvanrednog događaja,

određuje odlukom načelnik stožera civilne zaštite iz redova operativnih snaga

sustava civilne zaštite, po osnivanju operativnih snaga civilne zaštite.

**7.PRAVNE OSOBE U SUSTAVU CIVILNE ZAŠTITE**

Gradonačelnik će u 2017.g. predložiti a Gradsko vijeće Grada Ivanić-Grada donijeti odluku o pravnim osobama od interesa za sustav civilne zaštite Grada Ivanić-Grada koje su dužne u operativnim planovima izraditi svoj plan o načinu organiziranja provedbe mjera i aktivnosti u sustavu civilne zaštite .

Nakon donošenja odluke o pravnim osobama od interesa za sustav civilne zaštite Grada Ivanić-Grada, od istih će se, u cilju izrade procjene rizika i plana djelovanja civilne zaštite Grada Ivanić-Grada, zatražiti potrebni podaci odnosno njihov plan o načinu organiziranja provedbe mjera i aktivnosti u sustavu civilne zaštite.

Do donošenja odluke o pravnim osobama od interesa za sustav civilne zaštite ostaje na snazi odluka o pravnim osobama od interesa za zaštitu i spašavanje stanovništva, materijalnih i kulturnih dobara Grada Ivanić-Gradakojima su, nakon donošenja Plana zaštite i spašavanja i Plana civilne zaštite Grada Ivanić-Grada, dostavljeni Izvodi iz tih planova s konkretnim zaduženjima kod zaštite i spašavanja stanovništva, materijalnih i kulturnih dobara Grada Ivanić-Grada. S istima je potrebno održati sastanak na kojem će se razmotriti njihove zadaće u provedbi mjera i aktivnosti u sustavu civilne zaštite.

**8.SKLONIŠTA:**

S obzirom da Grad Ivanić-Grad nema u svojem vlasništvu javno sklonište, Planom civilne zaštite utvrđeni su podrumski i drugi objekti za sklanjanje ljudi, materijalnih i drugih dobara i to:

u Ivanić-Gradu:

Javni zaklon T 1 Školska ulica bb

Podrumi u stambenoj zgradi Milke Trnine kčbr.2,4,6 i 8 i 9, 11,13 i 15

Podrum u stambenim zgradama Savska ulica kčbr.102

Podrum u kući Tomašić Sportska ulica kčbr.12

Podrum u Župnom dvoru Park hrvatskih branitelja 3

Podrum u kući Savska 34

Podrum u stambenoj zgradi POS-a Vukovarska 6

Podrum u stambenoj zgradi branitelja Omladinska 28

Podrum u zgradi Privredne banke Zagreb Školska ulica kčbr.2

Podrum u stambenoj zgradi Eduarda Babića 5

Podrum u poslovnoj zgradi Deželićeva 2

Podrum u poslovno-stambenoj zgradi Ulica Slobode bb

Podrum u zgradi Vatrogasne postrojbe Omladinska 30

Podrum u stambenoj zgradi Moslavačka 30

Podrum u poslovnoj zgradi Park hrvatskih branitelja 6

u Šumećanima:

Podrum u Društvenom domu Šumećani bb

U 2017. godini potrebno je u tim objektima provjeriti uvjete za sklanjanje ljudi, materijalnih i drugih dobara.

**9.SUSTAV UZBUNJIVANJA GRAĐANA**

U organizaciji sustava civilne zaštite u Gradu Ivanić-Gradu je u 2017. g. potrebno nastaviti rad na unaprjeđenju sustava veza svih operativnih snaga civilne zaštite u skladu s normama u Europi te nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa.

**10.EDUKACIJA STANOVNIŠTVA**

Zadatak je da se edukacijom podigne razina svijesti građana kao sudionika sustava civilne zaštite, te iz tog razloga potrebno kontinuirano vršiti:

- upoznavanje građana sa sadržajem Planova zaštite i spašavanja i Plana civilne zaštite Grada Ivanić-Grada odnosno planskih dokumenata civilne zaštite putem javnih rasprava u mjesnim odborima te putem web stranice Grada, te izrada potrebnih uputa (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima,

Na primjeran način obilježiti Dan Civilne zaštite, Dan vatrogastva i Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i drugi datumi moraju biti u funkciji edukacije stanovništva, a što znači da ove datume treba iskoristiti za prezentaciju rada i dostignuća sudionika sustava civilne zaštite.

**FINANCIRANJE SUSTAVA CIVILNE ZAŠTITE**

Prema članku 17. Podtočka 3.Zakona o sustavu civilne zaštite izvršno tijelo jedinice lokalne samouprave odgovorno je, između ostalog, za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite . Financiranje operativnih snaga sustava civilne zaštite u Proračunu Grada Ivanić-Grada za 2017. godinu je slijedeće :

Civilna zaštita……………………………………………………..20.000,00 kn

Vatrogasna postrojba Grada Ivanić-Grada ………………...7.819.000,00 kn

Vatrogasna zajednica Grada Ivanić-Grada………………….750.000,00 kn

Gradsko društvo Crvenog križa……………………………….365.000,00 kn

Ukupno:………………………………………………………...8.954.000,00 kn

Financiranje sustava civilne zaštite za 2018.. i 2019. godinu utvrđeno je Projekcijom proračuna Grada Ivanić-Grada za navedene godine.



**SURADNJA NA PODRUČJU CIVILNE ZAŠTITE**

Suradnja svih sudionika zaštite i spašavanja u sustavu civilne zaštite na području Grada Ivanić-Grada bila je dobra u 2016. ali je u narednoj 2017. godini ovu suradnju potrebno unaprijediti.

Razmjenom iskustava, podataka, znanja i vještina i provođenjem vježbi sa odgovarajućim institucijama zaštite i spašavanja potrebno je postići podizanje razine sigurnosti civilnog stanovništva na području Grada Ivanić-Grada.

U okviru Grada Ivanić-Grada ali i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu s pozitivnim propisima. Nastaviti suradnju s Područnim uredom za zaštitu i spašavanje Zagreb s ciljem jačanja i usavršavanja operativnih i drugih snaga sustava civilne zaštite na području Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad,\_\_\_\_\_\_\_ 2017.

OBRAZLOŽENJE

Donošenjem Zakona o sustavu civilne zaštite provedena je sveobuhvatna normativna reforma sustava, a preimenovanjem sustava zaštite i spašavanja u sustav civilne zaštite izvršeno je pojmovno usklađivanje i standardiziranje sa stanjem na prostoru Europske unije na način da se zaštita i spašavanje u velikim nesrećama i katastrofama definiraju kao aktivnosti civilne zaštite.

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Člankom 17. Stavak1. Podstavak1. Zakona o sustavu civilne zaštite predstavničko tijelo, na prijedlog izvršnog tijela jedinice lokalne i područne (regionalne) samouprave u postupku donošenja proračuna razmatra i usvaja Godišnji plan razvoja sustava civilne zaštite s financijskim učincima za trogodišnje razdoblje.

Obzirom da procjena rizika od velikih nesreća i plan djelovanja civilne zaštite kao temeljni akti nisu doneseni temeljem Zakona o sustavu civilne zaštite, ovim planom razvoja sustava civilne zaštite koji se donosi na zakonski određeni rok nužno je uskladiti i funkcionalno objediniti aktivnosti svih subjekata civilne zaštite koje se odnose na provođenje mjera i aktivnosti civilne zaštite.

U skladu sa svime naprijed navedenim predlaže se donošenje Godišnjeg plana razvoja sustava civilne zaštite Grada Ivanić-Grada u priloženom tekstu.

Nositelj izrade akta: Predlagatelj akta:

Upravni odjel za lokalnu samoupravu,

pravne poslove i društvene djelatnosti

Pročelnik: Gradonačelnik:

Martina Kovač Crnčec, dipl.iur.